**** **Cynllun TAPS Cymru ar gyfer Asesiad Ffocws**

|  |  |  |  |
| --- | --- | --- | --- |
| **P****wnc Gwyddoniaeth a DT:**  Trydan (neu Ddeunyddiau) | Blwyddyn 4  8-9 oed | | Teitl: Cynhyrchion cylched |
| **Ffocws yr Ymholiad**  Defnyddio cyfarpar yn ddiogel ac adolygu’r cynllun lle bo’r angen | | **Cyd-destun y cysyniad**  Gwneud cylchedau syml | |
| **Ffocws yr Asesiad**   * Ydy’r plant yn gallu defnyddio’r cyfarpar yn ddiogel i roi bwlb/golau LED mewn cynnyrch? * Ydy’r plant yn gallu esbonio sut wnaethon nhw adeiladu a/neu ddiwygio cynllun eu cylched? | | | |
| **Gweithgaredd** *Heddiw byddwn ni’n beirianwyr trydanol.*  Gofynnwch i barau gofio’r hyn a ddysgwyd mewn gwersi blaenorol am gylchedau trwy wneud bwlb golau gyda chylched syml (e.e. batri, bwlb, a 2 wifren clip-crocodeil - dim batris ailwefru gan eu bod nhw’n mynd yn boeth).  *Os ydych chi’n defnyddio goleuadau LED: ceisiwch wneud hynny gyda LED a darnau o wifren (wedi’u stripio bob pen). DS: mae gan oleuadau LED bolaredd - y darn byrraf i’r negatif, y darn hiraf i’r positif. Gofalwch nad ydych chi’n creu ‘short-cut’ ar gyfer y cerrynt trydan neu’n defnyddio batris rhy bwerus ar gyfer y golau LED (a fydd yn achosi iddo ffrwydro).*  Trafodwch gynlluniau posib ar gyfer defnyddio cylched mewn cynnyrch e.e. pry/pili pala cylched, addurn Nadolig, wyneb clown, goleudy…  Helpwch y plant i gynllunio a chreu eu cynnyrch cylched eu hunain.  Siaradwch â’r plant i weld sut maen nhw’n addasu eu cynlluniau er mwyn sicrhau bod y cylched yn gweithio y tu mewn i’r cynnyrch. Gallant dynnu lluniau ffotograff/darluniau a rhoi nodiadau arnynt, neu egluro wrthych sut y llwyddwyd i’w cael i weithio.  **Addasu’r gweithgaredd**  **Cymorth:** Defnyddio un bwlb neu olau LED e.e. clown â thrwyn sy’n goleuo.  **Estyniad:** Cynnwys swîts i gynnau a diffodd y cynnyrch.  **Syniadau eraill:** Beth arall allen ni ei wneud? Allen ni wneud cynnyrch swnllyd? (gyda ‘buzzer’) Neu gynnyrch sy’n ysgwyd? (gyda motor)  **Cwestiynau i gefnogi trafodaeth**   * Beth rydych ei angen i wneud bwlb/LED oleuo? * Sut wnaethoch chi gysylltu’ch cydrannau? * Beth sy’n digwydd os ydych chi’n troi’r golau LED o chwith? * Allwch chi ddangos llwybr y cylched i mi? * Os nad yw’r cylched yn gweithio fel hyn, sut allen ni addasu’r cynllun? * Sut allwn ni ei ddiffodd? | | | |
| **Dangosyddion Asesu**  **Heb eu bodloni hyd yma:** Nid yw’r plant yn gallu esbonio hyd yma sut wnaethon nhw adeiladu’r cylched i wneud i’r darnau weithio yn eu cynnyrch, e.e. efallai eu bod wedi canolbwyntio ar sut mae’r cynnyrch yn edrych, yn hytrach nag a yw’n gweithio.  **Wedi bodloni:** Mae plant yn gallu esbonio/darlunio/dangos sut aethon nhw ati i gysylltu’r cydrannau i greu cylched.  **Dulliau posib o fynd ymhellach:** Gallai’r plant gynllunio cynnyrch â mwy nag un gydran sy’n gweithio a/neu swits. Byddan nhw’n gallu esbonio sut mae hyn yn effeithio ar danbeidrwydd y cydrannau neu unrhyw newidiadau sydd eu hangen i gael yr un lefel o sŵn neu ddisgleirdeb. | | | |